
ទស្សនវិស័យៈការអភិវឌ្ឍប្រកបដោយនិរន្តរភាពនិងប្រជាធិបតេយ្យសម្រាប់ប្រទេសកម្ពុជា
Vision:  Sustainable and democratic development for Cambodia




សិក្ខាសាលាអនុវត្តស្តីពី ឧបករណ៍មិនបង្កទំនាស់ (Do No Harm)
សម្រាប់ឆ្នាំ ២០២៣
សាវតា៖
អង្គការគណៈកម្មាធិការសហប្រតិបត្តិការដើម្បីកម្ពុជា (គ.ស.ក) គឺជាអង្គការសមាជិកភាពដែលឈានមុខមួយនៅកម្ពុជា។ នៅចុងឆ្នាំ២០២១ គ.ស.ក មានសមាជិកជាអង្គការអន្តរជាតិ និងក្នុងស្រុកចំនួន១៨៧ ព្រមទាំងបណ្តាញអង្គការ និងសមាគមនៅក្នុងខេត្តចំនួន ១៦ ដែលធ្វើការលើវិស័យអភិវឌ្ឍន៍ផ្សេងៗ។ គ.ស.ក ដើរតួនាទីសំខាន់តាំងពីឆ្នាំ១៩៩០ ក្នុងការពង្រឹងសហប្រតិបត្តិការប្រកបដោយវិជ្ជាជីវៈ គណនេយ្យភាព និងអភិបាលកិច្ចរបស់សង្គមស៊ីវិល ដើម្បីឆ្លើយតបប្រកបដោយប្រសិទ្ធិភាព និងនវានុវត្តន៍ទៅនឹងបញ្ហាអភិវឌ្ឍនៅកម្ពុជា។
គម្រោងមិនបង្កទំនាស់ និងយកចិត្តទុកដាក់នឹងទំនាស់ (DNH-CSP) គឺជាផ្នែកសំខាន់មួយនៃកម្មវិធីអភិបាលកិច្ច របស់គ.ស.ក ហើយត្រូវបានអនុវត្ត ចាប់តាំងពីឆ្នាំ២០១៥ ដោយមានការគាំទ្រថវិកាពី Bread for the World (BfdW)។ ដំណាក់កាលបច្ចុប្បន្នរបស់គម្រោងចាប់អនុវត្តពីថ្ងៃទី០១ មករា ២០២១ រហូតដល់ ៣១ ធ្នូ ២០២៣។ គោលដៅចម្បងរបស់គម្រោងគឺ៖ សង្គមស៊ីវិលនៅកម្ពុជា អាចជៀសវាងឥទ្ធិពលអវិជ្ជមាន ចេញពីការអនុវត្តកម្មវិធីអភិវឌ្ឍរបស់ពួកគេ។
ដើម្បីសម្រេចបានគោលដៅនេះ អង្គការគ.ស.ក នឹងរៀបចំ សិក្ខាសាលាអនុវត្តស្តីពីឧបករណ៍មិនបង្កទំនាស់ ដែលមានរយៈពេល ០៣ថ្ងៃ ចំនួន ២១ ក្នុងឆ្នាំ២០២៣។
គោលបំណង៖ 
អង្គការចូលរួមប្រើប្រាស់ ឧបករណ៍មិនបង្កទំនាស់ ដើម្បីវិភាគយុទ្ធសាស្ត្រ ឬ កម្មវិធី ឬ គម្រោងពួកគេ​ ដោយ៖ ១. វិភាគបរិបទ ទំនាស់ និងកំណត់កត្តាផ្សាភ្ជាប់/បែកបាក់ ២. វិភាគទៅលើសណ្ឋានផលជះ ៣. បង្កើតជម្រើសកម្មវិធីរបស់ពួកគេ និង ៤. បង្កើតជាឯកសារវិភាគក្របខ័ណ្ឌឧបករណ៍មិនបង្កទំនាស់។

វិធីសាស្រ្ត៖
សិក្ខាសាលានេះ រៀបចំធ្វើឡើងសម្រាប់ អង្គការនីមួយៗ ដាច់ដោយឡែកពីគ្នា ដើម្បីវិភាគកម្មវិធី ឬ គម្រោងផ្ទាល់របស់ពួកគេ។ ប្រសិនបើអង្គការផ្សេងគ្នា ហើយមានគម្រោងប្រហាក់ប្រហែលគ្នា អាចរៀបចំធ្វើជាមួយគ្នាបាន ប្រសិនបើមានការព្រមព្រៀង។
អាហារូបករណ៍សម្រាប់សិក្ខាសាលាអនុវត្តឧបករណ៍មិនបង្កទំនាស់៖
គ.ស.ក នឹងផ្តល់អាហារូបករណ៍ចំនួន ៥០% នៃថ្លៃសេវាគ្រូបណ្តុះបណ្តាល ស្មើនឹង ៩២០ ដុល្លារ (ថ្លៃសេវាគ្រូបណ្តុះបណ្តាលសរុបចំនួន ១.៨៤០ដុល្លារ)។ 
អង្គការដែលស្នើសុំ ត្រូវចំណាយ ៥០% បន្ថែមទៀតនៃថ្លៃសេវាគ្រូបណ្តុះបណ្តាល និងការរៀបចំទីកន្លែង សំភារៈ ព្រមទាំងការចំណាយរបស់សិក្ខាកាម (ប្រសិនបើចាំបាច់)។
កាលបរិច្ឆេទ៖
សិក្ខាសាលាអនុវត្តឧបករណ៍មិនបង្កទំនាស់ សម្រាប់អង្គការដែលបានស្នើសុំ នឹងធ្វើឡើងនៅក្នុងឆ្នាំ២០២៣ ទៅតាមពេលវេលាដែលបានព្រមព្រៀងគ្នា។
ការស្នើសុំ៖

